[ca] La futura construcció del túnel de la Conreria, una nova via d'alta capacitat que connectarà els municipis de Badalona amb Mollet i Santa Perpètua de Mogoda, al transcórrer per la part baixa de la Vall de Montalegre en el terme municipal de Tiana permetrà al seu Ajuntament la reordenació del sector adjunt, un àmbit que en l'actualitat es troba en estat de degradació i en una situació de provisionalitat urbanística. La nova distribució d'usos, que inclourà espai per a zones verdes, equipaments i activitats terciàries netes, pot suposar la transformació d'una zona marginal a una d'oportunitat pel poble, protegint no tan sols els valors naturals i culturals de l'entorn, sinó també promovent un teixit productiu d'alt valor afegit, necessari en el context de crisi actual i en un món globalitzat. Si l'objectiu de la ordenació del Sector de Montalegre és que esdevingui un pol d'atracció, no pot limitar la seva projecció a l'escala local i confiar en el projecte urbà com l'instrument per a la seva definició, tal com s'extreu dels planejaments urbanístics i territorials vigents, incloent-hi el Pla Territorial Metropolità de Barcelona, marc de referència per a les administracions locals metropolitanes. De recent publicació, el Pla proposa actuacions per als diferents sistemes que configuren el territori, però no estableix directrius que les articulin amb una visió estratègica. Amb vistes a promoure un model de ciutat més sostenible resulta necessari, per tant, una nova interpretació del territori que no estigui basada en la visió tradicional de creixement dels nuclis urbans cap a les perifèries a partir de sectors d'activitats, sinó que s'articuli a partir de la realitat de les xarxes. Aquesta nova aproximació, basada en el marc teòric de l'urbanisme de xarxes, és la de l'ecologia urbana, que aposta per una eficiència en el cicle dels fluxos materials i la qualitat ambiental, definint les ciutats i el territori a partir de l'articulació de centralitats urbanes amb les xarxes de mobilitat, principalment les de transport públic. La nova lectura del territori, entesa a partir de la connectivitat entre centralitats urbanes, implica un canvi d'escala que va més enllà dels límits dels termes municipals. En aquest sentit, l'anàlisi dels projectes estratègics previstos a l'Àrea Metropolitana de Barcelona, posen en evidència el desequilibri territorial que pateixen els municipis que conformen el Barcelonès Nord i la resta de la conurbació urbana en relació a la ciutat de Barcelona i el sector que envolta la desembocadura del riu Llobregat. Les mancances històriques del Barcelonès Nord en matèria d'infraestructures i equipaments ha de veure's compensada per decisions estratègiques conjuntes que articulin les diferents centralitats urbanes existents o amb potencial de ser-ho, com és el cas del Sector de Montalegre, amb l'objectiu de generar sinergies positives entre els agents implicats i corregir així els dèficits del Pla en la definició d'estratègies metropolitanes. Aprofitant la privilegiada posició del Sector Montalegre a Tiana, tant per la seva proximitat al Parc Natural de Serralada de Marina com a un futur eix viari d'importància intercomarcal que comunicarà el Barcelonès Nord amb el Vallès, es proposa un conjunt d'activitats orientades cap a l'àmbit mediambiental amb l'objectiu de que, a partir de l'especialització en un camp amb projecció de futur i actualment inexistent a la zona, li proporcioni al sector un valor afegit per tal de que esdevingui amb el temps en una centralitat urbana.

[en] The future construction of the tunnel in la Conreria, a new way of big capacity which will connect Badalona with Mollet and Santa Perpetua de Mogoda, since it runs along the lower area of Vall of Montalegre in the municipality of Tiana, it will allow its town hall to rearrange the adjacent area, a zone which is degraded nowadays and in a condition of urban irregularity. The new distribution of program which will include green areas, facilities and clean activities, might mean the change of a marginal area into an opportunity one in the village. Not only would this preserve the natural and cultural valules of the surroundings but also it would promote a high value productive sector which is a must taking into account the current crisis and the globalized world we live in. If the objective of the distribution of Montalegre is that it becomes a hub, it cannot be restricted to a local level and rely on the urban project as the tool to define it, as current urban and spatial planning state, including the Metropolitan Spatial Plan of Barcelona, which is a point of reference for the local metropolitan administration. This plan, which has been published recently, puts forward some actions related to the different systems that configure the territory, although it does not establish any guidelines that are explained from a strategic point of view. In order to promote a more sustainable city model, it is necessary, therefore, to give a new meaning to the area. This new meaning should not be based on the traditional growth of urban areas towards the outskirts. On the contrary, it should be focused on networks. This new approach, based on the theory of urban planning in networks, is related to urban ecology whose aims are environmental quality and efficiency of material flows. Urban ecology defines the city and the territory taking as a starting point the integration of urban centralities with transport networks, mainly those of public means of transport. The new reading of the territory, understood as the connection of urban centralities, entails a change in scale which goes beyond the limits of municipalities. In this sense, the analysis of the strategic projects intended to be carried out in the Barcelona Metropolitan Area, show the fact that the cities from Barcelonès Nord are not balanced from a territory's point of view: those in Barcelonès Nord and the rest that are part of the conurbation in relation to the city of Barcelona and the zone that surrounds the mouth of the river Llobregat. Joint strategic decisions that make the different urban centralities that exist or that are likely to exist, like Montalegre Sector, come together must compensate for previous shortages in infrastructures and facilites in Barcelonès Nord. The objectives are to create positive synergies among the agents which are part of it and to correct lacks of the urban planning in the definition of metropolitan strategies. In order to take advantage of the location of Montalegre Sector in Tiana, because of its proximity to the Serralada de Marina's Natural Park and a very important way which will connect Barcelones Nord with Vallès, a group of activities is put forward. These are based on the environmental field and have the following aim: to give the sector a high value in order to become an urban centrality in the long run.